[别道人,]即西逾石梁,西南望山坳行.皆土山漫衍,三里,辄不得路.乃漫向西南升陟垅坂,五里始得路.乃随向西南一里,度一石梁,又一里得村聚,是为厚禄
,有公馆焉.厚禄
西南,乃往贵县
大道;厚禄
之北为安禄营
,乃浔州
所从来者.余从间道出厚禄
后山,已过安禄
而南,欲趋平碣
尚三十里,中无人烟可以托宿.土人劝余返安禄
宿铺中,时日才下舂,余不能违也.
安禄营
有营兵数十家,以宿客为业.
罗丛岩
西北有崇山横亘,东北自浔
之西山
,西南自贵
之北山
,二山两角高张,东西相距百四十里,中间峰峦横亘,翠环云绕,颇似大容
.盖大容
为郁江
南条之山,界于绣
,郁
两江之间;而此山为郁江
北条之山,界于黔
,郁
两江之间.其脉